रवि किशन को नजीर हुसैन सम्मान , निरहुआ बने बेस्ट एक्टर तो अंजना सिंह बेस्ट एक्ट्रेस , आम्रपाली दुबे को मिला बेस्ट एक्ट्रेस का क्रिटिक अवार्ड तो पवन सिंह को मोस्ट पॉपुलर एक्टर अवार्ड
मलेशिया में सम्पन्न हुए चतुर्थ अंतरराष्ट्रीय भोजपुरी फ़िल्म अवार्ड में मेगा स्टार रवि किशन को जहां भोजपुरी फिल्मो के जन्मदाता नजीर हुसैन के नाम से शुरू किए नजीर हुसैन अवार्ड से सम्मानित किया गया वही बेस्ट एक्टर का अवार्ड जुबली स्टार निरहुआ और बेस्ट ऐक्ट्रेस का अवार्ड हॉट केक अंजना सिंह को मिला । यू ट्यूब क्वीन आम्रपाली दुबे को बेस्ट एक्ट्रेस का क्रिटिक अवार्ड मिला । मलेशिया की राजधानी क्वालालंपुर में आयोजित अवार्ड समारोह में रंगारंग कार्यक्रमो के बीच विभिन्न श्रेणी में अवार्ड वितरित किये गए । भोजपुरी की सर्वाधिक फिल्मो में बतौर मुख्य अभिनेता काम करने वाले और देश की लगभग सभी भाषा मे काम कर चुके रवि किशन को फ़िल्म जगत में उनके योगदान के लिए नजीर हुसैन अवार्ड से नवाजा गया । वही बॉक्स आफिस के शहंशाह कहे जाने वाले जुबली स्टार दिनेश लाल यादव निरहुआ को उनकी फिल्म निरहुआ हिंदुस्तानी 2 के लिए बेस्ट एक्टर और अंजना सिंह को उनकी फिल्म जिगर के लिए बेस्ट एक्ट्रेस के अवार्ड से नवाजा गया ।पावर स्टार पवन सिंह को मोस्ट पॉपुलर एक्टर और बेस्ट सिंगर का अवार्ड मिला । खलनायक संजय पांडे को बेस्ट एक्टर इन नेगेटिव रोल तो मनोज सिंह टाइगर को बेस्ट एक्टर इन कॉमिक रोल का अवार्ड मिला ।
bho_Deva bho_Deva